**PATVIRTINTA:**

 Varėnos „Pasakos“ vaikų lopšelio-darželio

 direktoriaus 2022 m. lapkričio 17 d.

 Įsakymu Nr. V-1-59

**RAJONINĖS PRIEŠMOKYKLINIO IR IKIMOKYKLINIO UGDYMO VAIKŲ IR PEDAGOGŲ VIRTUALIOS KŪRYBINIŲ DARBŲ PARODOS**

**„DIN-DI-LIN KALĖDŲ VARPELIS“**

**NUOSTATAI**

**I SKYRIUS**

**BENDROSIOS NUOSTATOS**

1. Rajono priešmokyklinio ir ikimokyklinio amžiaus vaikų virtualios kūrybinių darbų parodos „Din-di- lin Kalėdų varpelis“ nuostatai reglamentuoja tikslą, uždavinius, dalyvius ir organizavimo tvarką.

2. Virtualią rajoninę kūrybinių darbų parodą „Din-di-lin Kalėdų varpelis“ organizuoja Varėnos „Pasakos“ vaikų lopšelis - darželis.

3. Virtuali rajoninė kūrybinių darbų paroda yra skirta paminėti ir pasidžiaugti artėjančia Šv. Kalėdų švente.

**II SKYRIUS**

**TIKSLAS IR UŽDAVINIAI**

**4. Tikslas** – pasidžiaugti artėjančiomis kalendorinėmis metinėmis šventėmis Šv. Kalėdomis.

**5. Uždaviniai:**

5.1. Sukurti varpelio formos žaisliuką laisvai pasirinkta technika: statant, modeliuojant, konstruojant, piešiant, aplikuojant ir kt. Pasidžiaugti bei pasipuošti grupės, namų erdvę taip prisimenant artėjančią Šv. Kalėdų šventę.

5.2. Plėtoti bendradarbiavimą tarp rajono priešmokyklinio ir ikimokyklinio ugdymo įstaigų, dalintis gerąja darbo patirtimi.

5.3. Bendradarbiauti su ugdytinių tėvais, juos įtraukiant į bendro kūrybinio darbelio atlikimą.

**III SKYRIUS**

**DALYVIAI**

**6.** Virtualioje kūrybinių darbų parodoje „Din-di-lin Kalėdų varpelis“ kviečiami dalyvauti rajono priešmokyklinio ir ikimokyklinio ugdymo įstaigų ugdytiniai, ugdytinių šeimos, pedagogai.

**IV SKYRIUS**

 **ORGANIZAVIMO IR DALYVAVIMO TVARKA**

**7.** Virtualios kūrybinių darbų parodos „Din-di-lin Kalėdų varpelis“ organizatorius - Varėnos „Pasakos” lopšelis-darželis, Dzūkų g. 11, Varėna.

**8.** Parodos – kūrybinių dirbtuvių koordinatorės Varėnos „Pasakos” vaikų lopšelio-darželio priešmokyklinio ugdymo pedagogės: D. Česnulienė, D. Čėglienė; kontaktinis tel.: 861134918 el. p. danulute@gmail.com

**9.** Dalyviai kūrybinių dirbtuvių veiklas (būdus, metodus, formas) pasirenka savarankiškai.

**10.** Dalyviai darbelį (varpelį) nufotografuoja ir atsiunčia organizatoriams **iki š. m. gruodžio 15 d**. kartu su užpildyta dalyvio kortele (1 priedas). Vėliau atsiųstos nuotraukos nebus įtrauktos eksponavimui.

**11.** Kūrybinių darbelių nuotraukų skaičius neribotas.

**12.** Kūrybinių dirbtuvių parodos trukmė 2022 m. gruodžio 20 d. – gruodžio 31 d.

**13.** Dalyvių darbai bus eksponuojami darželio facebook paskyroje darzelis.pasaka@varena.lt ir Varėnos švietimo centro internetinėje svetainėje.

**V SKYRIUS**

**BAIGIAMOSIOS NUOSTATOS**

**14.** Visiems rajoninės virtualios kūrybinių darbų parodos „Din-di-lin Kalėdų varpelis“ dalyviams Varėnos “Pasakos” lopšelis-darželis elektroniniu būdu įteiks padėkos raštus.

**15.** Autorius, pateikdamas nuotraukas parodai, patvirtina, kad yra atsakingas už asmens duomenų apsaugą bei autorinių teisių pažeidimus.

**16.** Pateikdamas darbus, autorius tampa virtualios parodos – kūrybinių dirbtuvių dalyviu.

**17.** Organizatoriai pasilieka teisę kūrybinių dirbtuvių dalyvių nuotraukas naudoti neatlygintinai, viešai publikuoti darbus, nurodant autorines teises.

**18.** Darbų atsiuntimas organizatoriams laikomas autorių sutikimu su šiomis sąlygomis.

**19.** Parodos organizatoriams ir dalyvavusiems mokytojams bus išduodamos Varėnos švietimo centro pažymos.

1 PRIEDAS

**DALYVIO ANKETA**

|  |  |
| --- | --- |
| **Įstaigos pavadinimas** |  |
| **Dalyvio vardas, pavardė, amžius** |  |
| **Mokytojo(jų), parengusio ugdytinius, pavardė, vardas, kvalifikacinė kategorija, elektroninis paštas** |  |